Rikunarita-ORG/Wikinium huggingface dataset:
# Makrygiánni

| Makrygiánni |
| --- |
| Μακρυγιάννη |
|  Makrygiánnin kaupunginosaa. |
|  Kaupungin kartta, jossa Makrygiánni korostettuna. |
| Kaupunki | Ateena, Attika, Kreikka |
| Suuralue | 1. |
| Koordinaatit | 37°58′02″N, 23°43′35″E |
| Postinumero(t) | 11700 |
| Lähialueet | Akrópoli, Koukáki, Kynosárgous, Pláka |
| Infobox OK |

**Makrygiánni** (kreik. Μακρυγιάννη; transl. myös *Makrigiánni*) on kaupunginosa Ateenassa Kreikassa. Se sijaitsee Ateenan keskustan eteläpuolella ja kuuluu kaupungin 1. suuralueeseen. Kaupunginosa käsittää alueen Akropoliin kukkulan eteläpuolella ja kukkulan juurella sijaitsevan Akrópolin kaupunginosan kaakkoispuolella. Sen pohjoisena rajana on suunnilleen Dionysíou Areopagítou -katu. Kaupunginosa on saanut nimensä kenraali Ioánnis Makrygiánniksesta.

Suomen Ateenan-instituutin (vasemmalla) ja Ruotsin Ateenan-instituutin (oikealla) rakennukset.
Makrygiánnin alueella sijaitsevat muun muassa Akropolis-museo, Suomen Ateenan-instituutin, Ruotsin Ateenan-instituutin ja Norjan Ateenan-instituutin rakennukset sekä Pohjoismainen kirjasto. Kaupunginosan eteläpuolella on Koukákin kaupunginosa, kaakkoispuolella Kynosárgous ja pohjoispuolella Ateenan vanhakaupunki Pláka.

## Lähteet

## Aiheesta muualla

* Kuvia tai muita tiedostoja aiheesta Makrygiánni Wikimedia Commonsissa

NäytäAteenan kaupunginosat ja alueet
* Aérides
* Ágios Artémios
* Ágios Elefthérios
* Ágios Loúkas
* Ágios Nikólaos
* Ágios Panteleímonas
* Akadimía
* Akadimía Plátonos
* Akrópoli
* Ampelókipoi
* Anafiótika
* Anáktora
* Asteroskopeío
* Attikí
* Chílton
* Elaiónas
* Ellinoróson
* Erythrós Stavrós
* Evangelismós
* Exárcheia
* Filopáppou
* Girokomeío
* Gkázi
* Gkráva
* Gkýzi
* Goudí
* Goúva
* Ilísia
* Kallimármaro
* Kansallispuutarha
* Kerameikós
* Klafthmónos
* Kolokynthoú
* Kolonáki
* Kolonós
* Koukáki
* Kountouriótika
* Kynosárgous
* Kypriádou
* Kypséli
* Lampriní
* Lófos Skouzé
* Lykavittós
* Makrygiánni
* Metaxourgeío
* Mets
* Monastiráki
* Néa Filothéi
* Neápoli
* Néos Kósmos
* Omónoia
* Pagkráti
* Patísia
* Pedíon Áreos
* Pefkákia
* Petrálona
* Pláka
* Plateía Amerikís
* Plateía Koliátsou
* Plateía Koumoundoúrou
* Plateía Mavíli
* Plateía Viktorías
* Polýgono
* Profítis Daniíl
* Profítis Ilías
* Promponás
* Psyrí
* Rizoúpoli
* Rouf
* Sepólia
* Stathmós Larísis
* Sýntagma
* Thiseío
* Thymarákia
* Treis Géfyres
* Váthi
* Votanikós
* Záppeio
# Aérides

| Aérides |
| --- |
| Αέρηδες |
|  Tuulten torni ja Roomalainen agora. |
|  Kaupungin kartta, jossa Aérides korostettuna. |
| Kaupunki | Ateena, Attika, Kreikka |
| Suuralue | 1. |
| Koordinaatit | 37°58′28″N, 23°43′37″E |
| Postinumero(t) | 10550 |
| Lähialueet | Anafiótika, Monastiráki, Psyrí |
| Infobox OK |

**Aérides** (kreik. Αέρηδες) on pieni kaupunginosa Ateenassa Kreikassa. Se on osa Plákan vanhaa kaupunkia ja käsittää alueen Ateenan vanhasta keskustasta Roomalaisen agoran ympäristöstä. Se kuuluu kaupungin 1. suuralueeseen.

Aérides oli muun Plákan tavoin Ateenan alkuperäisen keskustan aluetta Kreikan itsenäistymisen ja Ateenan pääkaupungiksi tulon jälkeen. Alue on saanut nimensä agoralla sijaitsevasta antiikin aikaisesta Tuulten tornista. Aérideen länsipuolella on Monastirákin kaupunginosa, pohjoispuolella Psyrín kaupunginosa ja kaakkoispuolella Anafiótikan alue.

## Lähteet

Ateenan kaupunginosat ja alueet
* Aérides
* Ágios Artémios
* Ágios Elefthérios
* Ágios Loúkas
* Ágios Nikólaos
* Ágios Panteleímonas
* Akadimía
* Akadimía Plátonos
* Akrópoli
* Ampelókipoi
* Anafiótika
* Anáktora
* Asteroskopeío
* Attikí
* Chílton
* Elaiónas
* Ellinoróson
* Erythrós Stavrós
* Evangelismós
* Exárcheia
* Filopáppou
* Girokomeío
* Gkázi
* Gkráva
* Gkýzi
* Goudí
* Goúva
* Ilísia
* Kallimármaro
* Kansallispuutarha
* Kerameikós
* Klafthmónos
* Kolokynthoú
* Kolonáki
* Kolonós
* Koukáki
* Kountouriótika
* Kynosárgous
* Kypriádou
* Kypséli
* Lampriní
* Lófos Skouzé
* Lykavittós
* Makrygiánni
* Metaxourgeío
* Mets
* Monastiráki
* Néa Filothéi
* Neápoli
* Néos Kósmos
* Omónoia
* Pagkráti
* Patísia
* Pedíon Áreos
* Pefkákia
* Petrálona
* Pláka
* Plateía Amerikís
* Plateía Koliátsou
* Plateía Koumoundoúrou
* Plateía Mavíli
* Plateía Viktorías
* Polýgono
* Profítis Daniíl
* Profítis Ilías
* Promponás
* Psyrí
* Rizoúpoli
* Rouf
* Sepólia
* Stathmós Larísis
* Sýntagma
* Thiseío
* Thymarákia
* Treis Géfyres
* Váthi
* Votanikós
* Záppeio
# Kreikan presidentinpalatsi

| Presidentinpalatsi |
| --- |
| Προεδρικό Μέγαρο |
|  Kreikan presidentinpalatsi. |
| Osoite | Iródou Attikoú |
| Sijainti | Ateena, Kreikka |
| Koordinaatit | 37°58′22″N, 23°44′27″E |
| Valmistumisvuosi | 1897 |
| Suunnittelija | Ernst Ziller |
| Omistaja | Kreikan valtio |
| Käyttäjä | Kreikan presidentti |
| Tyylisuunta | uusklassinen |
|  |
| Lisää rakennusartikkeleitaArkkitehtuurin teemasivulla |
| Infobox OKVirheellinen NIMI-arvo |

**Presidentinpalatsi** (kreik. Προεδρικό Μέγαρο, *Proedrikó Mégaro*) on Kreikan presidentin virka-asunto. Palatsi toimi aiemmin Kreikan kuninkaallisena palatsina Vanhan kuninkaanpalatsin eli nykyisen Kreikan parlamenttitalon jälkeen. Tämän vuoksi sitä on kutsuttu aiemmin *Uudeksi kuninkaanpalatsiksi* (Νέα Ανάκτορα, *Néa Anáktora*). Rakennus sijaitsee Ateenan keskustassa Iródou Attikoú -kadulla rakennuksesta nimensä saaneessa Anáktoran kaupunginosassa.

Kruununprinssin palatsi vuonna 1909.
Palatsin rakentaminen alkoi vuonna 1891 ja se valmistui vuonna 1897. Se rakennettiin kuningas Yrjö I:n käskystä tämän pojan Konstantin I:n (Konstantínos I) käytettäväksi tämän tultua täysi-ikäiseksi. Siksi palatsia on kutsuttu myös ”Konstantínoksen palatsiksi” ja ”Kruununprinssin palatsiksi”. Palatsin suunnitteli arkkitehti Ernst Ziller. Palatsia käytettiin väliaikaisena kuninkaallisena palatsina sen jälkeen, kun tulipalo oli vuonna 1909 tuhonnut suuren osan kuninkaallisesta palatsista. Kun Konstantinoksesta tuli kuningas Yrjö I:n murhan jälkeen vuonna 1913 palatsista tuli virallisesti kuninkaallinen palatsi.

Kreikan valtiomuodon muuttuessa palatsi toimi vuosina 1924–1935 ensimmäistä kertaa presidentinpalatsina ja vuosina 1935–1974 jälleen kuninkaallisena palatsina. Palatsista tuli toisen kerran presidentinpalatsi monarkian lakkauttaneen vuoden 1974 kansanäänestyksen jälkeen.

Palatsi edustaa uusklassista arkkitehtuuria ja siinä on kolme kerrosta. Rakennuksen ympärillä on aidattu puutarha. Palatsin lähellä sijaitsevat parlamenttitalon lisäksi muun muassa Kansallispuutarha eli entinen kuninkaallinen puutarha, Kreikan pääministerin virka-asunto Máximoksen palatsi sekä eusonien eli presidentillisen vartiokaartin kasarmi.

## Lähteet

## Aiheesta muualla

* Kuvia tai muita tiedostoja aiheesta Presidentinpalatsi Wikimedia Commonsissa
# Vouliagménis

|  Vouliagménis Λεωφόρος Βουλιαγμένης |
| --- |
|  Vouliagménis-valtakatua. |
| Maa | Kreikka |
| Tieluokka | valtakatu, kansallistie |
| Pituus | 15,3 km |
| Alkupiste | Kallirróis, Ardíttou ja Athanasíou Diákou (Ateena) |
| Päätepiste | Konstantínou Karamanlí (Voúla/Vouliagméni) (15,3 km) |
| Infobox OK |

**Vouliagménis** (kreik. Λεωφόρος Βουλιαγμένης, *Leofóros Vouliagménis*, ”Vouliagménin valtakatu”) on katu Ateenassa ja sen metropolialueella Kreikassa. Se on kaupungin pääväyliä keskustasta etelään päin. Katu on osa Kreikan kansallisteiden verkostoa numerolla **EO80**.

Vouliagménis-valtakatua.
Vouliagménis-valtakatu saa alkunsa Ateenan keskustan eteläosasta Kallirróis, Ardíttou ja Athanasíou Diákou -katujen risteyksestä. Alkuosassaan Goúvassa ja Dáfnissa valtakatu koostuu oikeastaan kahdesta yksisuuntaisesta haarasta. Lännempi, etelään suuntautuva haara on varsinaista Vouliagménis-valtakatua. Idempi, pohjoiseen suuntautuva haara tunnetaan Ilioupóleos ja Ethnikís Antistáseos -valtakatuina. Haarat yhdistyvät Ágios Dimítrioksessa. Yhdistyttyään valtakatu kulkee monien muiden eteläisten esikaupunkien, kuten Ilioúpolin, Álimoksen, Argyroúpolin, Ellinikón ja Glyfádan läpi. Katu päättyy Voúlan ja Vouliagménin rajalla Konstantínou Karamanlí -valtakadun risteykseen. Valtakadun pituus on noin 15,3 kilometriä.

## Aiheesta muualla

* Kuvia tai muita tiedostoja aiheesta Vouliagménis Wikimedia Commonsissa

NäytäAteenan merkittävimmät kadut ja tiet

|  |  |
| --- | --- |
| Moottoritiet | * A1 (PATHE)
* A6 (Attikí Odós)
 |
| Valtakadut | * Alexándras
* Andréa Syngroú
* Athinón
* Kifisías
* Konstantinoupóleos
* Mesogeíon
* Vasiléos Konstantínou
* Vasilíssis Amalías
* Vasilíssis Ólgas
* Vasilíssis Sofías
* Vouliagménis
 |
| Kadut | * Aiólou
* Akadimías
* Athinás
* Dionysíou Areopagítou
* Ermoú
* Filellínon
* Ierá Odós
* Iródou Attikoú
* Mitropóleos
* Óthonos
* Panepistimíou
* Patisíon (28is Oktovríou)
* Peiraiós (Panagí Tsaldári)
* Sólonos
* Stadíou
* Tripódon
* Vasiléos Georgíou A'
* Voukourestíou
 |
# Antisthenes

Antisthenes
**Antisthenes** (m.kreik. Ἀντισθένης, *Antisthenēs*, n. 444–365 eaa.) oli antiikin kreikkalainen filosofi ja kyynisen koulukunnan perustaja. Hän oli Sokrateen oppilas.

## Elämä

Antisthenes oli kotoisin Ateenasta. Hänen äitinsä oli kotoisin Traakiasta.

Hän opiskeli nuoruudessaan retoriikkaa Gorgiaan alaisuudessa, ja mahdollisesti myös Hippiaan ja Prodikoksen oppilaana. Sanotaan, että hän eli alussa vauraissa olosuhteissa, mutta joutui sittemmin köyhyyteen. Joka tapauksessa hän löysi tiensä Sokrateen vaikutuspiiriin, ja hänestä tuli tälle hyvin omistautunut seuraaja.

Hänen kerrotaan olleen niin innokas kuulemaan Sokrateen ajatuksia, että hän käveli päivittäin Pireuksesta Ateenaan, ja taivutteli myös ystävänsä mukaansa. Hän innostui sokraattisesta hyve-ajatuksesta, ja perusti oman koulunsa Kynosargekseen. Hänen elämänsä ja opetustensa yksinkertaisuus houkutteli sinne myös muuta köyhempää kansaa. Hän pukeutui viittaan ja kantoi mukanaan sauvaa ja lompakkoa, ja tästä asusta tuli hänen seuraajiensa "univormu".

## Filosofia

 Diogenes Laertioksen mukaan hänen teoksensa muodostivat kymmenen kirjaa, mutta niistä on säilynyt ainoastaan katkelmia. Hänen mieluisin tyylinsä oli dialogi, missä voidaan nähdä hänen aiemman retorisen koulutuksensa vaikutusta.

Aristoteles sanoo Antistheneen kuitenkin olleen kouluttamaton ja yksinkertainen, ja Platon kuvaa hänen ponnistelleen turhaan dialektiikan ongelmien kanssa. Nämä kuvaukset ovat todennäköisesti ainakin jossain määrin värittyneet Platonin Akatemian ja kyynikoiden koulukuntien välisen kilpailun takia.

Antistheneen kirjoitukset tarjoavat merkittävän näkökulman sokraattiseen filosofiaan. Hänen filosofiaansa voi verrata kyreneläisiin ja igarialaisiin oppeihin.

## Lähteet

* Diogenes Laertios: *Merkittävien filosofien elämät ja opit*, s. 198–205 (VI.1), 511–514.  (Suomennos ja selitykset Marke Ahonen)  Helsinki: Kustannusosakeyhtiö Summa, 2003.  ISBN 952-5418-07-3

## Aiheesta muualla

* Diogenes Laertios: *Merkittävien filosofien elämät ja opit*:
	+ Antistheneen elämäkerta (Arkistoitu – Internet Archive) (englanniksi)
	+ Antistheneen elämäkerta (muinaiskreikaksi)
* Piering, Julie: Antisthenes *The Internet Encyclopedia of Philosophy*. (englanniksi)

Antiikin filosofia – Kyyninen koulukunta

|  |  |
| --- | --- |
| Kreikkalainen aika | * Antisthenes
* Diogenes
* Monimos
* Onesikritos
* Filiskos
* Krates
* Hipparkhia
* Metrokles
* Kleomenes
* Bion
* Menippos
* Menedemos
* Kerkidas
* Teles
 |
| Roomalainen aika | * Demetrios
* Oinomaos
* Demonaks
* Agathobulos
* Sekundos
* Peregrinos Proteus
* Pankrates
* Theagenes
* Kreskentios
* Herakleios
* Asklepiades
* Salustios
 |
# Illyria

**Illyria** (m.kreik. Ἰλλυρία; lat. *Illyria, Illyricum*) oli antiikin aikainen alue Länsi-Balkanilla. Alueella asuivat illyrialaiset heimot, joiden arvellaan puhuneen indoeurooppalaista kieltä.

300-luvulla eaa. Illyrian valtaa kasvatti kuningas Bardhyllus. Vuonna 359 eaa. Makedonian kuningas Perdikkas III kuoli taistelussa illyrialaisia vastaan. Vuonna 358 eaa. Makedonian Filippos II kukisti illyrialaiset. Aleksanteri Suuri löi illyrialaiset toistamiseen vuonna 335 eaa. Aleksanterin Persian sotaretkellä oli mukana illyrialaisia joukkoja. Aleksanterin kuoleman jälkeen Illyria riistäytyi Makedonian vallasta.

Illyrialaissodissa vuosina 229 eaa. ja 219 eaa. Rooman valtakunta kukisti illyrialaisen kuningaskunnan, joka harjoitti merirosvoutta roomalaisia kauppalaivoja kohtaan. Rooman keisari Tiberiuksen aikana roomalaiset valtasivat koko Illyrian ja tekivät siitä Rooman Illyricumin provinssin. Myöhemmin Illyricum jaettiin useammaksi provinssiksi.

*
*
*
*
*
*
*

## Lähteet

## Aiheesta muualla

* Kuvia tai muita tiedostoja aiheesta Illyria ja illyrialaiset Wikimedia Commonsissa
# Raamatun erehtymättömyys

**Raamatun erehtymättömyys** on evankelikaalisessa kristillisyydessä kehittynyt käsite, jolla ilmaistaan Raamatun auktoriteettia. Erehtymättömyyttä korostava näkemys korostaa Raamatun luotettavuutta ja sitä että Raamattu ei koskaan epäonnistu tarkoituksessaan. Erehtymättömyys korostaa että Raamattu täyttää kaikki väitteensä, myös totuusväitteensä eikä johda harhaan. Erehtymättömyys ei tarkoita sitä, että Raamattu ei voisi sisältää virheitä vaan sitä, että se ei voi epäonnistua.

Erehtymättömyyttä korostava tulkinta poikkeaa virheettömyyttä korostavasta tulkinnasta siinä, että erehtymättömyyden korostus tunnustaa Raamatun kulttuurisen ehdollistumisen tieteen ja historian kysymyksissä. Virhettömyyttä voidaan kuitenkin pitää erehtymättömyyden osa-alueena. Erehtymättömyyttä korostavat hyväksyvät historiallis-kriittisen ja kirjallisuuskriittisen oppinaisuuden, vaikkakin ovat varovaisia sen menetelmien ja johtopäätöksissä ilmenevien ennakkoluulojen suhteen.

Erehtymättömyyttä korostavien suuntien välillä on myös sisäisiä eroja. Jotkut pitävät kiinni yhtenäisestä uskon ja moraalin mallista läpi Raamatun kun taas toiset näkevät opetuksen kehittymisen Raamatun sisällä. Edelleen toiset taas arvioivat kaikki Raamatun teologiset ja moraaliset väitteet sen mukaan, ovatko ne Kristuksen normin mukaisia.

## Lähteet
# Esran kirja

| *Esran kirja* |
| --- |
| *עזרא* |
| Tanak Ketuvim |
| Raamattu Vanha testamentti |
|  Esra. *Codex Amiatinus*, 700-luku. |
| Synty |
| Kirjoittaja (perint.) | Esra |
| Kirjoituspaikka | Juuda |
| Ajoitus | n. 457–444 eaa. |
| Teksti |
| Genre | historiakirja |
| Alkukieli | heprea |
| Lyhenne | Esra |
| Lukuja | 10 |
| Jakeita | 280 |
| Edeltävä: < 2. Aik.Seuraava: Neh. > |
| Katso myösLuettelo Raamatun kirjoista |
| Infobox OK |

**Esran kirja** (hepr. ‏ספר עזרא‎, *Sefer Ezra*') on yksi Raamatun Vanhan testamentin historiallisista kirjoista. Se on Raamatun 15. kirja ja juutalaisen Raamatun Tanakin kolmannen pääosion Ketuvimin kymmenes kirja yhdessä Nehemian kirjan kanssa. Esran ja Nehemian kirjan välinen suhde on tutkimuksessa kiistelty kysymys. Heprealaisessa Raamatussa kirjojen alun perin katsottiin kuuluvan kiinteästi yhteen, ja siksi myös latinankielinen Vulgata katsoo kirjojen olevan yksi kirja, vaikka siihen viitataankin nimellä *Ezrae Neemiaeque*, eli Esra ja Nehemia. Myöhemmissä kristillisissä Raamatuissa kirjat on kuitenkin jaettu selvästi kahdeksi eri kirjaksi. Näin myös suomalaisissa kirkkoraamatuissa.

## Sisältö

Esran kirja kertoo temppelin jälleenrakennustöistä (Esra 1-6) sekä kirjuri Esran, Serajan pojan, aikakaudesta. Kirjassa Esran kerrotaan palanneen Esran Babyloniasta Juudaan opettamaan lakia kansalle. Saavuttuaan Jerusalemiin Esra järkyttyy, koska kansa oli lain vastaisesti ottanut vierasmaalaisia vaimoja (Esra 9:1-2). Kirjan viimeisessä luvussa (10) kuvataan, miten vierasmaalaiset vaimot ja heille syntyneet lapset poistetaan yhteistöstä.

### Yhteenveto

* Pakkosiirtolaiset palaavat Jerusalemiin, luettelo palanneista (Esr. 1)
* Jerusalemin temppelin jälleenrakennus alkaa (2), keskeytyy (4) ja valmistuu (5)
* Esra lähtee Jerusalemiin (7)
* Matkakuvaus Babyloniasta Jerusalemiin (8)
* Esran rukous (9)
* Muukalaisten vaimojen erottaminen (10)

## Lähteet

## Kirjallisuutta

* Fensham, F. Charles: *The Books of Ezra and Nehemiah*.  (New international commentary on the Old Testament)  Wm. B. Eerdmans Publishing, 1983.  ISBN 0802825273
* Peltola, Olavi: ”Esran kirja”, *Löytöretki Vanhaan testamenttiin*.  Kauniainen:  Perussanoma, 1992.  ISBN 951-888-174-X  Teoksen verkkoversio.

## Aiheesta muualla

* Kuvia tai muita tiedostoja aiheesta Esran kirja Wikimedia Commonsissa

### Teksti

* *Raamattu*. Suomen evankelis-luterilainen kirkko.
	+ *Esran kirja* (Arkistoitu – Internet Archive) (1992)
	+ *Esran kirja* (Arkistoitu – Internet Archive) (1933)
* *Esran kirja*. Suomenkieliset käännökset (1992, 1933 ja 1776), useita muita käännöksiä sekä hepreankielinen alkuteksti (Biblia Hebraica). Uskonkirjat.net.

### Muuta

* Jacobs, Joseph et al.: Book of Ezra. *Jewish Encyclopedia*. 1906. (englanniksi)
* Souvay, Charles: Esdras *Catholic Encyclopedia*. 1911. New York:  Robert Appleton Company. (englanniksi)

NäytäKetuvim
Psalmien kirja · Sananlaskujen kirja · Jobin kirja · Laulujen laulu · Ruutin kirja · Valitusvirret · Saarnaajan kirja · Esterin kirja · Danielin kirja · Esran kirja/Nehemian kirja · Aikakirjat (Ensimmäinen aikakirja · Toinen aikakirja)
# Pariisin rauha (1973)

Aselepolinja Etelä-Vietnamissa. Rannikko oli hallituksen joukkojen hallussa, mutta sisämaata hallitsi Etelä-Vietnamin kansallinen vapautusrintama.
**Pariisin rauha 1973** oli Vietnamin sodan loppuvaiheessa tammikuussa 1973 solmittu rauhansopimus Yhdysvaltojen, Vietnamin tasavallan, Etelä-Vietnamin kansallisen vapautusrintaman ja Pohjois-Vietnamin välillä. Yhdysvallat sitoutui siinä vetämään joukkonsa pois Vietnamista. Taistelut lakkasivat noin vuoden ajaksi myös Etelä- ja Pohjois-Vietnamin välillä. Rauhansopimusta pidetään joskus pelkkänä aseleposopimuksena, koska se ei ratkaissut alueen jännitteitä.

Sopimukseen sisältyi aselepo, yhdysvaltalaisten sotavankien vapauttaminen ja sen joukkojen poistuminen Vietnamista kahden kuukauden kuluessa. Vietnamin asiat ratkaistaisiin rauhanomaisesti vapaiden vaalien kautta.

## Sopimuksen tausta

Yhdysvaltain presidentti Richard Nixon voitti vuonna 1972 presidentinvaalit, jossa hänen päävastustajansa George McGovern kampanjoi Vietnamin sodan vastaisuudella. Istuva presidentti Nixon puolustautui sillä, että melkein kaikki amerikkalaiset sotilaat ovat jo vetäytyneet maasta. Ulkoministeri Henry Kissinger vakuutti äänestäjille, että rauhansopimus on lähellä toteutumista. Sopimus syntyikin melko pian vaalien jälkeen.

## Sopimuksen jälkeiset tapahtumat

Sopimuksen pääneuvottelijat, ulkoministerit Lê Ðức Thọ ja Henry Kissinger saivat vuoden 1973 Nobelin rauhanpalkinnon, joskin Lê Ðức Thọ kieltäytyi ottamasta sitä vastaan.

Presidentti Nixon voitti selvästi vuoden 1972 vaalit, mutta Watergate-skandaali murensi hänen arvovaltansa. Niinpä Yhdysvaltain kongressi alkoi tehdä päätöksiä, jotka sitoivat presidentin käsiä. Elokuussa 1973 se kielsi Yhdysvaltojen ilma-aseen käytön Indokiinassa. Sen vuoksi Yhdysvallat ei pystynyt ilma-aseella ja taloudellisella avulla puolustamaan liittolaistaan Vietnamin tasavaltaa. Keväällä 1975 Vietnamissa tapahtui lopullinen välienselvittely, jossa Vietnamin tasavallan puolustus romahti odottamattoman nopeasti. Koko Etelä-Vietnamin armeija hajosi muutamassa viikossa. Pääkaupunki Saigon luhistui huhtikuun lopussa, ja sota päättyi Pohjois-Vietnamin ja sen eteläisten liittolaisten voittoon.

## Lähteet

## Aiheesta muualla

* Kuvia tai muita tiedostoja aiheesta Pariisin rauha (1973) Wikimedia Commonsissa
# Libyan–Egyptin sota

| Libyan–Egyptin sota |
| --- |
| Osa Kylmää sotaa |
|  |
| Päivämäärä | 21. – 24. heinäkuuta 1977 |
| Paikka | Libyan ja Egyptin raja |
| Lopputulos | Libyan hyökkäys Sallumiin torjutaan, Paluu status quo ante bellumiin |
| Aluemuutokset | Arabitasavaltojen liiton hajoaminen |
| Osapuolet |
|  Egypti |  Libya |
| Komentajat |
| Anwar Sadat | Muammar Gaddafi |
| Vahvuudet |
| 3 divisioonaa | 3 prikaatia |
| Tappiot |
| 100 kuollutta | 400 kuollutta |
| Infobox OKNimi-testi OK |

**Libyan–Egyptin sota** oli Libyan ja Egyptin välinen lyhyt sota heinäkuussa 1977.

21. heinäkuuta 1977 rajalla käytiin ensimmäiset tulitaistelut, joita seurasi ilma- ja maahyökkäykset. 24. heinäkuuta osapuolet sopivat tulitauosta.

## Sota

21. heinäkuuta Libyan yhdeksäs panssarivaunupataljoona hyökkäsi Sallumiin. Kaupungissa pataljoona joutui Egyptin armeijan väijyttämäksi, jonka jälkeen se perääntyi. Libyalaiset Mirage 5 -hävittäjät pommittivat kaupungin lähistöä aiheuttaen pientä vahinkoa. Egyptin armeija väitti ampuneensa alas kaksi hävittäjää.

Usean tunnin jälkeen Egypti aloitti suuren vastahyökkäyksen. Egyptiläiset hävittäjät pommittivat Gamal Abdel Nasserin lentotukikohtaa.

Anwar Sadat ja hänen kenraalinsa määräsivät kolme divisioonaa Libyan rajalle kuultuaan Libyan hyökkäyksestä. Nämä kolme divisioonaa löivät Libyalaiset prikaatit tuhoten suurimman osan niiden varusteista. Egyptin armeija ylitti Libyan rajan ja valtasivat muutaman rajakaupungin. Libyan tukikohtia pommitettiin Al Admissa, Kufrassa ja Umm Alayanissa. Muut arabimaat kehottivat Sadatia jättämään Libyan täysmittaisen valtauksen väliin, jonka jälkeen Egyptin armeija vetäytyi Libyasta.

## Seuraukset

24. heinäkuuta Sadat suostui aselepoon ja käski joukkojensa keskeyttää kaikki hyökkäykset. Vaikka sota loppui heti seuraavana päivänä, arabimaiden välille jäi välirikko. Monet konservatiiviset arabimaat puolustivat Egyptiä ja vasemmistolaiset arabimaat tukivat Libyaa ja Gaddafia.
# Hruštšovin kenkä

Nikita Hruštšov YK:n yleiskokouksessa (1960).
**Hruštšovin kenkä** on laajalle levinnyt tarina siitä, kuinka NKP:n pääsihteeri Nikita Hruštšov otti YK:n XV yleiskokouksessa 12. lokakuuta 1960 kengän jalastaan ja paukutti sillä pöytää.

## Tilanteen kehkeytyminen

Kyseisenä päivänä keskusteltiin Unkarin kysymyksestä, ja Hruštšov yritti löytää ongelmaan ratkaisun jos jollakin tavalla yhdessä muiden neuvostodelegaation jäsenten kanssa. Hruštšovin aikalaisten, Anastas Mikojanin ja kokouksessa paikalla olleen henkilökohtaisen tulkin, lausuntojen mukaan asia meni seuraavasti: Hruštšovilla ei ollut suinkaan kenkiä, vaan avonaiset sandaalintapaiset tohvelit. Erään puheenvuoron aikana Hruštšov otti tohvelin jalastaan ja alkoi tarkastella ja pudistella sitä tarkoituksellisen pitkään. Hän nosti kengän päänsä korkeudelle ja lisäksi tömäytti sitä kevyesti pöytään muutaman kerran aivan kuin yrittäen hätistää sisälle mukamas joutuneen kiven. Tällä Hruštšov ilmaisi mielipiteensä puheenvuoron mielenkiinnottomuudesta. Samaisessa istunnossa Hruštšov nimitti filippiiniläistä puhujaa "amerikkalaisen imperialismin hännystelijäksi ja pokkuroijaksi", mikä aiheutti tulkeille vaikean tilanteen.

### Kertomus kengän putoamisesta

Hruštšovin poika Sergei, joka oli läsnä samassa YK:n istunnossa, on kertonut, että Hruštšovin kenkä irtosi väkijoukossa, ja sen toi hänelle turvamies. Hän naputteli pöytää sen merkiksi, että oli eri mieltä puheen suhteen, minkä jälkeen otti kengän mukaan naputteluun. Sergei Hruštšovin mukaan valokuva hänen isästään ja kengästä on myöhempi valokuvamanipulaatio.

### Kenkä pöydällä

Life-aikakauslehden taannoisen valokuvaajan John Loengardin mukaan Hruštšov ei oikeastaan lyönyt pöytään kengällään, mutta otti jalkineen jalastaan ja laski sen pöydälle selvänä aikomuksenaan käyttää tohvelia nuijana, sillä hän mimikoi kengänlyöntiä kädellään joillekin lähellä istuville Yhdistyneen arabitasavallan edustajille.

## Toinen kenkävälikohtaus

Hruštšov kertoo muistelmissaan toisesta kenkävälikohtauksesta, jonka hän järjesti puhuessaan Francon hallintoa vastaan värikkäin sanankääntein kuitenkaan mainitsematta el Caudilloa nimeltä. Espanjan edustaja vastasi haasteeseen, minkä jälkeen sosialististen maiden jäsenet aloittivat äänekkään rummutuksen jaloillaan. Hruštšov päätti lisätä vettä myllyyn ottamalla kengän ja paukuttamalla sillä pöytään itäblokin vastalauseen tehostamiseksi. Kyseinen kohta kiistetään kirjan sivuhuomautuksissa vääränä muistikuvana.

## Katso myös

* Muntadhar al-Zaidi

## Lähteet

## Aiheesta muualla

* Artikkeli yleiskokouksen kenkävälikohtauksesta (New Statesman, 2.10.2000)(englanniksi)